సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రూ.200 కోట్ల కలెక్షన్ల దిశగా ‘సుల్తాన్’
రికార్డు స్థాయి కలెక్షన్లతో దూసుకుపోతున్న ‘సుల్తాన్’ త్వరలోనే రూ.200 కోట్ల క్లబ్‌లో చేరనుంది.
TNN | Updated:
Jul 11, 2016, 04:37PM IST
రికార్డు స్థాయి కలెక్షన్లతో దూసుకుపోతున్న ‘సుల్తాన్’ త్వరలోనే రూ.200 కోట్ల క్లబ్‌లో చేరనుంది. ఐదు రోజుల్లోనే రూ.180.30 కోట్ల కలెక్షన్లను రాబట్టిన ఈ చిత్రం ట్రేడ్ వర్గాల అంచనాలకు మించి కలెక్షన్లను సాధిస్తోంది. ఈ సినిమా ఆదివారం రోజు ఇండియాలోనే రూ.38.21 కోట్లను రాబట్టింది. ఈ చిత్రంలో రెజ్లర్‌గా కనిపించేందుకు సల్మాన్ తీవ్రంగా శ్రమించారు. ఆయన కష్టానికి తగిన ఫలితం ఇప్పుడు కలెక్షన్ల రూపంలో కనిపిస్తోంది. మూడు రోజుల్లోనే ఈ సినిమా రూ.100 కోట్ల క్లబ్‌లో చేరిన సంగతి తెలిసిందే. తొలిరోజు రూ.36.54 కోట్లు వసూలు చేసిన ఈ మూవీ రెండు రోజుల్లో 73.4 కోట్లను కొల్లగొట్టింది. వంద కోట్ల క్లబ్‌లో పది సినిమాలు ఉన్న ఏకైక బాలీవుడ్ హీరో సల్మాన్ కావడం విశేషం. గత ఏడాది విడుదలైన సల్మాన్ సినిమాలు భజరంగీ భాయిజాన్, ప్రేమ్ రతన్ ధన్ పాయో కూడా రూ.200 కోట్ల క్లబ్‌లో చేరాయి. ఇటీవలి కాలంలో వచ్చిన ఏ సినిమా కూడా ‘సుల్తాన్’ కలెక్షన్ల దరిదాపుల్లోకి రాలేదు.